section_heading: Podaci o autoru
paragraph_text: U Americi Morris počinje objavljivati Lucky Lukea 1946., a po povratku u Europu objavljuje i prvi kompletni album "La mine d’or de Dick Digger", 1949. godine. Jedno vrijeme je sam radio i scenarij i crtež, međutim ubrzo mu je zatrebala pomoć. Sudbina se blagonaklono nasmiješila i ukrstila putove Morrisa i Goscinnya. Od tada, 1955. godine, pa do Goscinnyjeve prerane smrti 1977. godine, ova dva čovjeka radit će zajedno stvarajući legendu o kauboju koji je "brži od svoje sjenke". Razdoblje njihove suradnje je poznato kao "zlatno doba" ovoga stripa.